Má tá táirge lochtach, tá sé tábhachtach go seolfá ar ais é chomh luath agus is féidir tar éis duit an locht a thabhairt faoi deara. Má choimeádann tú mír lochtach ar feadh i bhfad, d’fhéadfaí go measfaí fút gur ghlac tú leis an mír sa riocht sin. Ba chóir go mb’fheasach duit freisin go mbíonn teorainneacha ama do thógáil nósanna imeachta áirithe (mar shampla, má theastaíonn uait gearán a dhéanamh faoi ghlao seirbhíse préimhráta beidh ort gearán a thabhairt chuig ComReg laistigh de 3 mhí ó dháta an ghlao). Fiú sa chás nach leagtar síos aon teorainneacha ama, is fusa duitse agus don eagras chun plé le heachtraí déanacha.